Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
14 เม.ย. 2563

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 12.46 จุด (1.01%) ปิดภาคเช้าที่ 1,249.24 จุด ด้วยมูลค่าการซื้อขาย 46,242.52 ล้านบาท
Most Positive Impact: PTT (+1.33 จุด), MINT (+0.94 จุด), CPF (+0.8 จุด)
Most Negative Impact: GULF (-0.59 จุด), GPSC (-0.59 จุด), MTC (-0.54 จุด)
ตลาดหุ้นไทยปรับตัวเพิ่มขึ้นบนความคาดหวังว่าตัวเลขผู้ติดเชื้อผ่านจุดสูงสุดไปแล้ว นอกจากนี้กระแสข่าว ธปท. เตรียมศึกษาครื่องมือทางการเงินเพิ่มเติม เช่น การทำ QE แบบเฟด มาตรการ yield curve control แบบ BoJ ทำให้ตลาดมีความเชื่อมั่นมากขึ้นว่าจะมีมาตรการทางการเงินมาช่วย support เศรษฐกิจเพิ่มเติมหากจำเป็น
ผู้ว่าฯนนทบุรี ออกคำสั่งยกเลิกผ่อนปรน 38 สถานที่ในจังหวัด แต่จะยังผ่อนปรนให้เปิดได้เฉพาะศูนย์บริการโทรศัพท์มือถือหรือระบบสื่อสารในห้างสรรพสินค้าเท่านั้น ประเด็นดังกล่าวส่งผลให้หุ้นในกลุ่มที่มีการเก็งกำไรว่าจะได้รับประโยชน์จากมาตรการข้างต้นลดช่วงบวกลงมา
จีนรายงานตัวเลขส่งออก (มี.ค.) หดตัว -6.6% YoY ส่วนนำเข้า หดตัวลง-0.9% YoY ส่งผลให้จีนเกินดุลการค้าที่ 1.99 หมื่นล้านเหรียญ
แนวโน้มตลาดบ่าย
มุมมองตลาดบ่ายนี้ คงมุมมอง SET index มี upside จำกัด เนื่องจากตอบรับประเด็นบวกไปพอสมควรแล้ว ขณะที่ประเด็น COVID-19 ตัวเลขผู้ติดเชื้อเรามองว่ายังมีความอ่อนไหว และการพรีวิวกลุ่มแบงก์จะเป็นไปในทางลบ ประเมินกรอบการแกว่งตัว 1,180 – 1,250 จุด
กลยุทธ์การลงทุน เมื่อวานที่ผ่านมาซาอุได้ประกาศราคา OSP โดยปรับลดราคาน้ำมันดิบที่ส่งมอบมายังโรงกลั่นเอเชีย 4.2 เหรียญต่อบาร์เรล เป็น -7.3เหรียญ เป็นบวกต่อ TOP, BCP คาดเป็นบวกอ่อนๆต่อ GRM(%) อย่างไรก็ตามในระยะกลางอาจต้องดูฝั่งอุปสงค์การใช้น้ำมันจากการกลับมาทยอยเปิดประเทศอีกครั้ง ขณะเดียวกันเรายังชอบกลุ่ม ICT(ADVANC) และโรงไฟฟ้า(GULF) รวมถึงเครื่องดื่ม(CBG) ซึ่งถือเป็นกลุ่มที่ได้รับผลกระทบจำกัดจาก COVID-19 และแนะนำหลีกเลี่ยงหุ้นกลุ่มธนาคารจากแนวโน้มดอกเบี้ยขาลง, กลุ่ม Non-bank (leasing) ที่อาจได้รับผลกระทบจาก Policy Risk และกลุ่มที่อิงกับสหรัฐ/ยุโรป สำหรับนักลงทุนที่รับความเสี่ยงได้ต่ำแนะรอดูจำนวนผู้ติดเชื้อว่าจะมีคลื่นลูกที่ 2 หรือไม่
ประเด็นเศรษฐกิจสำคัญ วันพุธ ติดตามตัวเลข Retail sales เดือน มี.ค. ของสหรัฐฯ คาด -7% MoM ตัวเลขผลผลิตภาคอุตสาหกรรมสหรัฐฯ เดือน มี.ค.คาด -4.2% MoM และตัวเลขปริมาณน้ำมันดิบคงคลังของสหรัฐฯรายสัปดาห์ วันพฤหัสฯ ติดตามตัวเลขยอดอนุญาตก่อสร้างของสหรัฐฯ เดือนมี.ค. คาด -10% MoM และตัวเลขการขอสวัสดิการว่างงานครั้งแรกในสัปดาห์ที่ผ่านมาจากสัปดาห์ก่อนหน้าที่ 6.6 ล้านคน วันศุกร์ ติดตามยอดจำหน่ายรถยนต์ในประเทศของไทย ตัวเลข GDP ไตรมาส 1 ของจีน คาด -6% YoY การลงทุนในสินทรัพย์ถาวรของจีน เดือน มี.ค. คาด -16% YoY ตัวเลขผลผลิตภาคอุตสาหกรรมของจีน เดือนมี.ค. คาด -7% YoY อัตราเงินเฟ้อของยูโรโซน เดือน มี.ค. คาด +0.7% YoY และตัวเลขจำนวนแท่นขุดเจาะ Shale oil ของสหรัฐฯ คาดลดลงต่อเนื่องจากสัปดาห์ก่อนที่ 504 แท่น (-10% WoW)
หุ้นแนะนำ TOP